Кнігі адрасаваныя тым, хто цікавіцца якаснымі мастацкімі вырабамі, зробленымі пад даўніну, усім нацыянальным, спрадвечна беларускім (пачытаць іх можна ў бібліятэках горада). Думаеце, яны будуць цікавыя толькі навукоўцам і самім аўтарам? Сапраўды, прэзентацыя кніг прыцягнула ўвагу толькі аўтараў, навукоўцаў і майстроў. Для іх не сакрэт, што ўсё тое, што робіць беларусаў беларусамі, чым яны могуць ганарыцца (як гэта прынята ў іншых народаў), лічыцца ў нас прадуктам другога гатунку і часам выклікае грэблівае стаўленне. У той жа час штогод у вядомым “Горадзе майстроў” беларускае народнае мастацтва карыстаецца велізарнай цікавасцю. Парадокс? Тут ёсць, над чым паразважаць – і майстрам, і прадстаўнікам улады, і грамадству.